สคร. แจงแล้ว ปมสั่งงดจ่าย โบนัส พนักงานรัฐวิสาหกิจ ทุกแห่งในปี 2563
สคร. แจงแล้ว ปมหนุนการงดจ่าย โบนัส พนักงานรัฐวิสาหกิจทุกแห่งในปี 2563 ชี้เป็นเรื่องภายในองค์กรที่คณะกรรมการรัฐวิสาหกิจ จะพิจารณาตามผลประกอบการวันที่ 9 มิ.ย. 2563 นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า จากกรณีที่มีข่าวว่า กระทรวงการคลังหนุนการงดจ่ายโบนัสพนักงานรัฐวิสาหกิจทุกแห่งในปี 2563 และให้นำส่งคลังเป็นรายได้รัฐบาลรวมทั้งให้บริษัท ท่าอากาศยานไทย จำกัด (มหาชน) บริษัท ปตท. จำกัด (มหาชน) และธนาคารกรุงไทย จำกัด (มหาชน) จ่ายเงินปันผลเพิ่มเติมให้กระทรวงการคลัง เพื่อนำไปฟื้นฟูเศรษฐกิจหลังโควิด-19 คลี่คลาย และจะมีการหารือในการประชุมคณะกรรมการนโยบายรัฐวิสาหกิจ (คนร.) นั้น ขอชี้แจงว่า กระทรวงการคลังไม่มีนโยบายในเรื่องดังกล่าว และจะไม่มีการนำเสนอให้ คนร. พิจารณาแต่อย่างใดสำหรับการจ่ายโบนัสพนักงานรัฐวิสาหกิจ เป็นเรื่องภายในองค์กรที่คณะกรรมการรัฐวิสาหกิจ จะพิจารณาตามผลประกอบการและเชื่อมโยงกับคะแนนประเมินผลการดำเนินงานประจำปีของรัฐวิสาหกิจ รวมทั้งจะต้องเป็นไปตามกฎหมายที่เกี่ยวข้องต่างๆ ทั้งนี้การจัดเก็บรายได้แผ่นดินจากรัฐวิสาหกิจในปี 2563 จะยังคงยึดเป้าหมายตามที่กำหนดไว้ในเอกสารงบประมาณรายรับ ประจำปีงบประมาณ 2563 เช่นเดิม.
สคร. แจงแล้ว ปมหนุนการงดจ่าย โบนัส พนักงานรัฐวิสาหกิจทุกแห่งในปี 2563 ชี้เป็นเรื่องภายในองค์กรที่คณะกรรมการรัฐวิสาหกิจ จะพิจารณาตามผลประกอบการ
โบนัส,จ่ายโบนัส,รัฐวิสาหกิจ,รัฐวิสาหกิจนำส่งรายได้,สคร.,โบนัส 2563